**Շունը ջրհորի մոտ**

**Ուշադի՛ր կարդա** և **կատարի՛ր առաջադրանքները։**

Շունը և նրա ձագերը ապրում էին ագարակում, որի տարածքում մի ջրհոր կար:

Շների մայրը իր ձագերին բազմիցս զգուշացրել էր, որ մոտ չգնան ջրհորին և խաղալիս հնարավորինս **հեռու** մնան ջրհորից:

Ձագերից մեկը, որը և միևնույն ժամանակ ամենահետաքրքրասերն էր, միշտ **մտածում էր**, թե ինչու նրանք պետք է այնտեղ չգնան:

Շատ ժամանակ մտածելուց հետո, որոշեց **թաքուն** գնալ և պարզել, թե որն է ջրհորի գաղտնիքը: **Փոքրիկ** շունը գնաց ջրհորի մոտ:

Նա **բարձրացավ** փոքրիկ պատի վրա, այնուհետև հայացք գցեց դեպի ջրհորի ներսը:

Այդ պահին նա տեսավ մեկ այլ շուն ջրի մեջ: Վախից և զարմանքից գլուխը հետ քաշեց:

Ապա որոշ ժամանակ անց կրկին գլուխը **առաջ** տարավ, որպեսզի ստուգի արդյոք մյուս շունը դեռ այնտեղ է, թե ոչ:

Տեսնելով, որ անծանոթը դեռ այնտեղ է, մի որոշ ժամանակ **անթարթ** նայեց նրան, ապա շարժեց գլուխը և տեսավ, որ մյուս շունը նույնպես շարժեց գլուխը:

Ապա շարժեց թաթը, հետո մյուսը, և տեսնելով, որ մյուս շունը կրկնում է իր բոլոր շարժումները, **բարկացավ** և որոշեց կռվել անծանոթ շան հետ՝ թռչելով դեպի նա:

Ջուրն ընկնելուց հետո միայն նա հասկացավ, որ ոչ մի ուրիշ շուն էլ չկար իրենից բացի:

Նա սկսեց հուսահատորեն թաթերով իրեն պահել ջրի վրա և հաչել, մինչև ագարակի տերը եկավ այդ ձայների վրա և փրկեց նրան:

Այդ դեպքից հետո շունը սովորեց իր դասը՝ բացահայտելով ջրհորի գաղտնիքը:

 Միշտ լսեք, թե ինչ են ասում մեծերը։ Խնդրեք, որ բացատրեն, եթե չեք հասկացել, բայց երբեք մի՛ արհամարհեք:

**Տեքստային առաջադրանքներ**

1. Ինչո՞ւ շունը հայտնվեց ջրհորի մեջ։

*Ա) Սաստիկ շոգ էր և շունը որոշեց լողալ։*

*Բ) Ջրհորում այլ շուն տեսավ, որոշեց կռվել նրա հետ։*

*Գ) Ցանկանում էր պարզել ջրհորի գաղտնիքը։*

*Դ) Ջրհորում ձուկ էր տեսել։*

1. Որտե՞ղ էր ապրում շունը։

Շունը ապրում էր մի ագարակում, որի մոտակայքում մի ջրհոր կար։

1. Ի՞նչ էր զգուշացրել փոքրիկ շներին մայր շունը։

Մայրը նրանց զգուշացրել էր, որ ջրհորի մոտ չխաղան, այլապես կնկնեին ջրհորի մեջ։

1. Ո՞վ էր ջրհորի անծանոթ շնիկը։

Ջրհորի անծանոթ շնիկը ամենահետաքրքրասեր շնիկն էր, որ ուզում էր ուսումնասիրել ջրոհորը։

1. Ջրհորում հայտնվելուց հետո ի՞նչ պարզեց փոքրիկ շնիկը։

Շնիկը պարզեց, որ ընդամենը իր արտացոլանքն էր տեսել և ոչ մի ուրիշ շնիկ չկար այնտեղ։

**Բառային առաջադրանքներ**

1. Տեքստից դո՛ւրս գրիր 4 բառ, որոնք գործողություն են կատարում։

Ապրել, զգուշացնել, խաղալ, մտածել

1. Շարունակի՛ր ըստ օրինակի՝ ***բացահայտել— բացահայտել գաղտնիքը***։

Տեսնել—տեսնել շնիկին

Չլսել—չլսել մայրիկին

Թռչել—թռչել ջրհորի մեջ

Սովորել—սովորել մեծերին լսել

1. Նշված բառերից առաջ գրի՛ր ***ինչպիսի*** հարցին պատասխանող բառեր:

Փոքրիկ—շնիկ

Խորը—ջրհոր

Սիրելի—մայրիկ

Գեղեցիկ—ագարակ

1. Գրի՛ր **կանաչ** գույնով նշված բառերի հոմանիշները։

Մտածել – մտորել

Թաքուն – գաղտագողի

Անթարթ — ակնապիշ

Բարկանալ — զայրանալ

1. Գրի՛ր **կապույտ** գույնով նշված բառերի հականիշները:

Հեռու – մոտիկ

Փոքրիկ – մեծ

Բարձրանալ – իջնել

Առաջ – հետ